armvectores/hy_wikipedia_2023 huggingface dataset:
Սե Ցզյուն

Սե Ցզյուն (չինարեն ավանդ. 謝軍, հեշտ. 谢军 , պինին: Xiè Jūn, հոկտեմբերի 30, 1970(1970-10-30), Բաոդին, Baoding Diqu, Հեբեյ, Չինաստան), չինացի շախմատիստուհի, շախմատի աշխարհի յոթերորդ չեմպիոնուհին։ Աշխարհի այն երեք չեմպիոնուհիներից մեկն է (Ելիզավետա Բիկովա, Սե Ցզյուն և Հոու Յիֆան), որոնք կարողացել են ընդմիջումից հետո հետ բերել շախմատային գահը։ Աշխարհի չեմպիոնուհի 1991 թվականի սկզբից մինչև 1996 թվականը և 1999 թվականից մինչև 2001 թվականը։ Վաստակավոր մարզիչ և ՖԻԴԵ-ի միջազգային մրցավար (2004)։


== Կենսագրություն ==
6 տարեկանից Սեն սկսել է խաղալ սիյանցի (չինական խաղ)։ 10 տարեկանում դարձել է Պեկինի աղջիկների չեմպիոնուհի։ Կառավարության պնդմամբ շուտով սկսում է խաղալ նաև շախմատ։
1990 թվականին ստանում է կանանց գրոսմայստերի կոչում։
1991 թվականին Սե Ցզյունն առաջին անգամ դառնում է կանանց աշխարհի առաջնության հաղթող՝ 8,5:6,5 հաշվով պարտության մատնելով Մայա Չիբուրդանիձեին։ 1993 թվականին նա հաջողությամբ պաշտպանում է իր տիտղոսը՝ 8,5:2,5 հաշվով հաղթելով Նանա Իոսելիանիին։ Նույն թվականին նա դառնում է գրոսմայստեր։
1996 թվականին կորցրել է իր տիտղոսը՝ 8,5:4,5 հաշվով զիջելով Ժուժա Պոլգարին։
1999 թվականին ՖԻԴԵ-ն Ժուժա Պոլգարին զրկում է կոչումից և Սե Ցզյունը վերադարձնում է չեմպիոնուհու կոչումը՝ 8,5:6,5 հաշվով հաղթելով Ալիսա Գալյամովային։
2000 թվականին ՖԻԴԵ-ն փոխում է աշխարհի առաջնությունների անցկացման կարգը՝ ներմուծելով մրցաշարից դուրս մնալու նոկաուտ համակարգը, և Սե Ցզյունը, եզրափակիչ մրցախաղում 2,5:1,5 հաշվով հաղթելով չինացի շախմատիստուհի Ցին Կանյինին դառնում է առաջին շախմատիստուհին, որը իր տիտղոսը նվաճել է նոկաուտ համակարգով։
Պաշտոնական մրցաշարերում հանդես է գալիս հազվադեպ, վերջին տարիներին, երկար ընդմիջումից հետո, խաղացել է 2008 թվականին՝ վարկանիշը պահպանելու նպատակով։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Սե Ցզյունի անձնական քարտը ՖԻԴԵ-ի կայքում (անգլ.)
Սե Ցզյունի պարտիաները (անգլ.)
Բաֆալո շրջան (Հարավային Դակոտա)

Բաֆալո շրջան (անգլ.՝ Buffalo County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.220 կմ² է, բնակչությունը՝ 1.912 մարդ (2010 թ. տվյալներով)։ Շրջկենտրոնն է Գան Վելի բնակավայրը։ Կազմավորվել է 1873 թ.։
Առաջնային կողմնային սկլերոզ

Առաջնային կողմնային սկլերոզ (ԱԿՍ)՝ հազվադեպ հանդիպող նյարդամկանային հիվանդություն։ Նկարագրվում է կամային շարժումները իրականացնող մկանների թուլությամբ։ ԱԿՍ պատկանում է շարժական նեյրոնների հիվանդությունների խմբին։ Այդ հիվանդությունները առաջանում են այն դեպքում, երբ կամային շարժումները կառավարող նեյրոնները մահանում են։
ԱԿՍ ախտահարում է միայն վերին շարժական նեյրոններին։ Այս դեպքում ողնուղեղի նեյրոնները չեն ախտահարվում, ինչը բնորոշ է կողմնային ամիոտրոֆիկ սկլերոզին (ԿԱՍ)։


== Ախտանիշներ և ընթացք ==
ԱԿՍ հաճախ սկսվում է ինքնաբուխ, 50 տարեկանից հետո, և խորանում է տարիների ընթացքում։ Հիվանդության նշանները սովերաբար սկսվում են ոտքերից, բայց կարող է նաև սկզբում ախտահարել լեզուն կամ ձեռքերը։ Բնորոշ ախտանիշներն են՝ հավասարակշռությունը պահպանելու դժվարությունը, թուլությունը։ Այլ նշաններից են մկանների սպաստիկությունը, խոսելու և կուլ տալու հետ կապված դժվարությունները։ Ուշ փուլերում նաև տուժում է շնչառությունը և զարգանում է շնչառական անբավարարություն, ինչը պահանջում է թոքերի արհեստական օդափոխության ապարատով օժանդակում։ Հիպերռեֆլեքսիան ԱԿՍ-ի հիմնական ախտանիշն է, որի ամենաբնորոշ դրսևորումը Բաբինսկու ռեֆլեքսն է։ Որոշ մարդկանց մոտ առկա է էմոցիոնալ լաբիլություն և թեթև ճանաչողական խանգարումներ։
Երեխաների առաջնային կողմնային սկլերոզը կապում են ALS2 գենի մուտացիայի հետ, որը կոդավորում է բջջային ազդակ փոխանցող սպիտակուցներից ալսինը։
Երբեմն հիվանդների մոտ սկսում են զարգանալ նաև ստորին շարժական նեյրոնների խնդիրներ, և պրոցեսը նմանվում է կողմնային ամիոտրոֆիկ սկլերոզին։
ԱԿՍ ախտորոշման սպեցիֆիկ թեստեր չկան։ Հիվանդության ախտորոշումը դրվում է այլ պատճառները բացառելով։


=== Սպաստիկություն ===
Առաջնային կողմնային սկլերոզը սովորաբար դրսևորվում է ստորին վերջույթների մկանների հարաճող սպաստիկությամբ և ցավով։ Սկիզբը հաճախ ասիմետրիկ է։ ԱԿՍ-ին բնորոշ չէ մկանների ատրոֆիա, ինչը թր լինում է կողմնային ամիոտրոֆիկ սկլերոզի ժամանակ։ ԱԿՍ-ի ժամանակ շարժումներ կատարելը, քայլելը շատ դժվար է և ցավոտ՝ մկանների սպաստիկության պատճառով։


== Պատճառ ==
Հիվանդության կոնկրետ պատճառը հայտնի չէ, բայց ենթադրվում է, որ այն կարող է լի հայտ գալ ժառանգական փոփոխականության և համապատասխան արտաքին միջավայրի պայմանների արդյունքում։ Հետազոտություններ անցկացնելը շատ դժվար է, քանզի այս հիվանդությունը շատ հազվադեպ է։
Յուվենիլ ԱԿՍ հավանաբար առաջանում է ALS2 գենի մուտացիայի արդյունքում, բայց շատ հազվադեպ է հանդիպում։


== Ախտորոշում ==
ԻՆչպես և կողմնային ամիոտրոֆիկ սկլերոզը, այնպես էլ ԱԿՍ ախտորոշում են այլ հիվանդությունները բացառելով, քանզի չկան յուրահատուկ թեստեր այս հիվանդության համար։


== Ծանոթագրություններ ==
Կահտլա

Կահտլա (էստ․՝ Kahtla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քյոզ-էորեն

Քյոզ-էորեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վոլխովեց (գյուղ, Նովոգորոդսկի շրջան)

Վոլխովեց (ռուս.՝ Волховец), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոմի (գյուղ, Լոմովսկի գյուղական օկրուգ)

Անվան այլ կիրառումների համար տե՛ս՝ ԼոմիԼոմի (ռուս.՝ Ломы), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեկտրոնաճառագայթային եռակցում

Էլեկտրոնաճառագայթային եռակցում, դետալների մշակման եղանակ, որի դեպքում օգտագործվում է էլեկտրոնների կենտրոնացված փնջով մշակվող մակերևույթի ինտենսիվ ռմբակոծումը։ Առաջացած ջերմության շնորհիվ եռակցվող դետալի նյութը տվյալ տեղում հալվում է՝ գոյացնելով եռակցման կար։ Մշակումը սովորաբար կատարում են հերմետիկ խցում, որտեղ պահպանվում է մնացորդային ճնշում (
  
    
      
        
          10
          
            −
            4
          
        
        −
        
          10
          
            −
            6
          
        
      
    
    {\displaystyle 10^{-4}-10^{-6}}
   մմ սնդ. ս.): Այս եղանակով եռակցում են դժվարահալ մետաղները, տարբեր հաստության ու տարբեր հատկություններով տարասեռ մետաղները, շատ բարակ (մինչև 10 մկմ) նախապատրաստուկները, մակահալում են մակերևույթներ, առաջացնում անցքեր, գոլորշիացնում մետաղը։
Ծաղկավոր բույսերի ցեղեր (J)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից J տառով սկսվող 171-ը։
Աղյուսակի առաջին սյունակում տեղակայված են 171 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Ռոնկո ալ Ադիջե

Ռոնկո ալ Ադիջե (իտալերեն՝ Ronco all'Adige), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 6051 մարդ։ Խտությունը կազմում է 142 մարդ/կմ²։ Տարածքը գրավում է 43 կմ²։ Փոստային ինդեքս՝ 37055։ Հեռախոսային կոդ՝ 045։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իկոնիայի սուլթանություն

Իկոնիայի սուլթանություն, Ռումի սուլթանություն, Փոքր Ասիայի սելջուկյան պետություն, սելջուկների ավատատիրական պետություն Փոքր Ասիայում (1074-1307)։ Հիմնել է Գթլմուշ բեգի որդի Սուլայմանը։ Սկզբում մայրաքաղաքը Նիկիան էր, ապա՝ Իկոնիան (Կոնիա)։
1157 թվականին Իկոնիայի սուլթանությունն իրեն ենթարկեց Դանիշմանների ամիրայության տարածքը, 1207 թվականին գրավեց Անթալիան, 1214 թվականին՝ Սինոպը։ Ռազմաքաղաքական հզորության գագաթնակետին հասավ Ալա-ադ-Դին Քեյ-Քուբադի ժամանակ (1219-1236) թվականին։
1243 թվականին Իկոնիայի սուլթանության ուժերը Քյոսեդաղի մոտ պարտվեցին մոնղոլներին, և Իկոնիայի սուլթանությունը դարձավ նրանց վասալը։ 1299 թվականին Իկոնիայի սուլթանությունը ծանր հարված ստացավ Օսման բեգի գլխավորած թուրքական ցեղախմբից, իսկ 1307 թվականին վերացավ պատմության ասպարեզից։ Օսմանի հիմնած բեգությունը դարձավ օսմանյան պետության կորիզը։
12-րդ դարում Իկոնիայի սուլթանության զորքերը մի քանի անգամ ներխուժել են Կիլիկիայի հայկական իշխանապետության տարածքը, բայց հաջողություն չեն ունեցել։ Սուլթան Ռուքն ադ-Դինը (1196-1204) Կարինը գրավելուց հետո արշավեց Վրաստան, սակայն Բասենի դաշտում պարտվեց հայ-վրացական զորքերին։ 1214-1219 թվականներին սուլթան Քեյքաուզը փորձեց գրավել Կիլիկիայի հայկական թագավորության սահմանամերձ Լուլուա և Կապան բերդերը, սակայն 1219 թվականին պարտության մատնվեցին Լևոն Բ–ի կողմից։
Dead by April

Dead by April, ռոք խումբ՝ հիմնված 2007 թվականին Շվեդիայի Գյոտեբորգ քաղաքում։ Հիմնադրման օրից խումբը հասցրել է թողարկել երեք ալբոմներ՝ Dead by April, Incomparable և Let the Word Know: Խմբի անդամներն են Քրիստոֆեր «Stoffe» Անդերսոնը, Մարկուս Վեսսլենը, Պոնտուս Էլմը, Մարկուս Ռոզելը, նախկինում նաև Ջիմմի Ստրիմելլը, Հենրիկ Կարլսսոնը, Յոհան Օլսսոնը, Ալեքս Սվեննինգսոնը և Սանդրո Սանտյագոնը։
Խմբի գործունեությունը սկսվեց 2007 թվականին։ Ջիմմի Ստրիմելլը հանդես էր գալիս գյոտեբորգյան մեկ այլ՝ Nightrage խմբում որպես վոկալիստ։ Շուտով նրա հեղինակած երգերը սկսեցին չհամապատասխանել խմբի գաղափարներին, և դա պատճառ դարձավ անհամաձայնությունների, շուտով նաև խումբը լքելուն։ Շուտով նա ծանոթացավ Pontus Hjelm-ի մի քանի գործերի և նրա հետ համագործակցության հեռանկար տեսավ։ Ահա և այդպես սկսվեց ամեն ինչ։ Շուտով նրանք արդեն մրցակիցներ էին։ Խմբի առաջին հաջողությունները եղավ հայտնիությունը Ասիայում և Ճապոնիայում։ Տղաները MySpace-ի ոչ պաշտոնական խմբերի ցուցակում առաջինը դարձան շատ արագ։ Սոցցանցերում ճանաչողության հասնելու և օգտատերերի համակրանքը վայելելու արդյունքը եղավ այն, որ նրանք սկսեցին մի շարք առաջարկներ ստանալ կազմակերպչական, ձայնագրման և տոմսերի հետ կապված հարցեր կազմակերպող ու իրականացնող կազմակերպությունների կողմից։ Նրանք շարունակեցին իրենց ընտրած ուղին՝ բոլորին հաջողություն մաղթելով։ 2008 թվականի ամռանը մասնակցեց մի շարք փառատոների և ահա կիզակետը հանդիսացավ Շվեդիայի ամենահեղինակավոր Hultsfred փառատոնը, որի ժամանակ գրանցվեց ռեկորդ՝ հանդիսատեսի թվով։ Միևնույն ժամանակ խումբը վերջացրեց քննարկումները ձայնագրման ստուդիաների հետ՝ Universal Music-ի հետ պայմանագիր կնքելով։


== Դեբյուտային ալբոմը ==
Խմբի առաջին սինգլը Losing you-ն էր, որը թողարկվեց 2009 թվի մարտի 6-ին և խմբի անդամների կողմից հրապարակվեց MySpace սոցկայքում։ Արդեն մայիսի 13-ին խումբը թողարկեց իր դեբյուտային ալբոմը Dead by April անվանումով։ Ալբոմը ներառվեց 13 երգեր, որոնցից 11-ը վերաթողարկվածներ էին և միայն 2-ը նորեր. նոր էին՝ What Can I Say և Sorry For Everything: Միևնույն տարում խումբը նկարահանեց երկու տեսահոլովակ՝ Losing You,Angels of Clarity և թողարկեց երեք սինգլներ՝ What Can I Say, Angels of Clarity, Losing You: Խմբի երկրորդ՝ Incomparable ալբոմը թողարկվեց 2011 թվականի սեպտեմբերի 21-ին և, վերջապես, երրորդ ալբոմը՝ Let The World Know թողարկվեց 2014 թ.-ի փետրվարի 12-ին։


== Ծանոթագրություններ ==
Գրիգորևկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ԳրիգորևկաԳրիգորևկա (ռուս.՝ Григорьевка, բաշկիրերեն՝ Григорьевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատրվշնասպ

Ատրվշնասպ (պարսկերեն՝ آذرگشنسپ), Սասանյան կառավարիչ, ով 465-481 թվականներին զբաղեցրել է Մեծ Հայքի մարզպանի պաշտոնը՝ նախորդելով Սահակ Բ Բագրատունուն։
Ատրվշնասպը ղեկավարել է հայ ապստամբների դեմ մղվող պայքարը և ղեկավարել պարսկական բանակը Ակոռիի ճակատամարտում։ Ըստ Ղազար Փարպեցու` Ակոռիի ճակատամարտում սպանվեցին մարզպան Ատրվշնասպն ու «այլ արք ավագ և զբազում պարսիկք»։


== Կենսագրություն ==
Ատրվշնասպը Հայաստանի մարզպանի պաշտոնում նշանակվել է 465 թվականին՝ պարսից շահնշահ Պերոզի հրամանով։ Այդ պաշտոնում փոխարինել է հայերի ձեռքով սպանված Ատրորմիզդին։ 475 թվականին զրադաշտականություն ընդունած Գուգարքի բդեշխ Վազգենը սպանում է քրիստոնեությունը չուրացող կնոջը՝ Վարդան Մամիկոնյանի դուստր Շուշանիկին։ Այս դեպքից հետո Վազգենը ստիպված է լինում հեռանալ Վիրք, որտեղ էլ սակայն սպանվում է վրաց արքա Վախթանգ Գորգասալի կողմից։ Իմանալով այս մասին՝ Պերոզը զորքեր է ուղարկում Վրաստան՝ Վախթանգ արքային պատժելու նպատակով։ Բարեկամական վրաց ժողովրդին օգնության հասնելու նպատակով շուտով Թբիլիսիի ուղղությամբ են շարժվում հայկական ապստամբական ուժերը՝ հայոց սպարապետ Վահան Մամիկոնյանի գլխավորությամբ։
Նույն տարում Արևելյան Հայաստանի պարսիկ մարզպան Ատրվշնասպը խառնիճաղանջ մի բանակով Ատրպատականից շարժվում է ապստամբներին ընդառաջ։ 400 հոգուց կազմված հայկական մի ջոկատ՝ Վասակ Մամիկոնյանի, Բաբգեն Սյունու և ուրիշ իշխանների գլխավորությամբ, Դվինից շտապում է դեպի Արաքս գետը՝ Նախճավանի մոտ՝ կասեցնելու թշնամու գետանցը։ Սակայն մինչև հայերի տեղ հասնելը պարսկական զորքն անցել էր գետը և ամրացել Կռվակ գյուղում։ Հայերը հետախուզում են թշնամու բանակը (կազմված մեծ մասամբ անվարժ, ոչ պիտանի զինվորներից) և որոշում նահանջել դաշտից ու ճակատամարտ տալ լեռնային տեղանքում։ Հայկական ջոկատը դիրքավորվում է Մասիսի փեշերին՝ Ակոռի գյուղի մոտ, որտեղ թիկունքն ապահով էր լեռան կողմից, ապա հանկարծակի հարձակվում իրեն հետապնդող պարսիկների վրա։ Չդիմանալով գրոհին՝ պարսիկները խուճապահար փախուստի են դիմում։
Ակոռիի ճակատամարտում Ատրվշնասպի սպանությունից հետո հայ նախարարական խորհուրդը հայոց մարզպանի պաշտոնում նշանակում է Բագրատունիների տոհմից սերվող Սահակ Բ-ն։ Վերջինս թոթափում է Սասանյանների տիրապետությունը և հիմնադրում Դվին քաղաքը։


== Ծանոթագրություններ ==
Vevo

Vevo (VEVO, հայերեն արտասանությամբ՝ Վիվո), երաժշտական տեսակայք։ Ստեղծվել է խոշոր ձայնագրող ընկերությունների կողմից՝ Sony Music Entertainment, Universal Music Group, Abu Dhabi Media, EMI, որոնք  տվեցին թույլտվություն ազատ օգտագործել իրենց երաժշտական ռեսուրսները։ Vevo-ն ստեղծվել է 2009 թ. դեկտեմբերի 8-ին։
Vevo-ն դիտելու համար ստեղծվել են հատուկ ծրագրեր Apple iPhone (2010)-ի, Google TV-ի, Android-ի (2011-ի հունվար), Windows Phone (2012)-ի համար։


== Հասանելիությունը ==
Vevo-ն ամբողջովին հասանելի է ԱՄՆ-ում, Կանադայում, Գերմանիայում և Իռլանդիայում։ Մեծ Բրիտանիայում և Իռլանդիայում vevo-ն գործում է 2011 թ. ապրիլի 26-ից։ Այլ դեպքերում կան դիտման սահմանափակումներ (բայց հնարավոր է դիտել վիդեոները ՅուԹյուբով)։ Շատ երկրներում vevo-ն չի գործում։ Գալիս է հաղորդագրություն, որ տվյալ վիդեոն բլոկավորված է տվյալ երկրում, քանի որ կան հեղինակային իրավունքներ։ Հայաստանում հասանելի է մասամբ։


== Լոգոտիպը ==
2009 թվականին լոգոտիպում Ve -ն կարմիր գույնի էր, իսկ Vo -ն՝ մոխրագույն։
2009-2013 թթ. լոգոտիպն ամբողջովին կարմիր գույնի էր։
2013-ից մինչ օրս փոխված է լոգոտիպի գրելաձևը։


== Ծանոթագրություններ ==


== Արտաքին հղումներ ==
VEVO-ի ՅուԹյուբյան ալիքը
VEVO-ի պաշտոնական կայքը
VEVO-ն Թվիթթերում
Սանտյագո (այլ կիրառումներ)

Սանտյագո, կարող է վերաբերել՝

Սանտյագո - Չիլիի մայրաքաղաքը
Սանտյագո - նահանգ Չիլիի Սանտյագոյի մայրաքաղաքային տարածաշրջան տարածաշրջանում
Արծվիկ (Խութի գավառ)

Անվան այլ կիրառումների համար տե՛ս՝ Արծվիկ (այլ կիրառումներ)Արծվիկ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում կամ Խուլփի գավառակում։


== Բնակչություն ==
1909 թ.-ին ուներ 12 տուն՝ 123 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տունը հրաբխի վրա

Տունը հրաբխի վրա, 1928 թվականին Հայֆիլմ կինոստուդիայի նկարահանած համր գեղարվեստական ֆիլմերից է։


== Սյուժե ==
Հորատող ծեր վարպետի հիշողությունները մինչհեղափոխական Բաքվում նավթահանքերի բանվորների ապստամբությունը դաժանորեն ճնշելու մասին։


== Դերերում ==
Հրաչյա Ներսիսյան – Պետրոս
Տիգրան Այվազյան – նավթաարդյունաբերող Ղուկասով
Տատյանա Մախմուրյան (Մախմուրովա) – Մարիամ
Վ.Մանուխինա – Սոնա
Միքայել Գարագաշ – կառավարիչ
Դմիտրի Կիպիանի – Գեորգի
Պավել Եսիկովսկի – ռուս բանվոր
Ալեսկեր Ալեքպերով – Աբաս, Ղասանի որդի
Ալեքսանդր Շիրայ - դարբին Վոլոդյա
Ս.Մակուխինա - Ֆաթմա


== Ստեղծագործական խումբ ==
բեմադրող նկարիչ - Աբրահամ Գոնչարսկի
ռեժիսորի օգնականներ - Ամասի Մարտիրոսյան, Ա.Մամեդով, Վ.Տրոշին
ռեժիսորի ասիստենտներ - Գրիգորիյ Բրագինսկի, Մուստաֆա Մարդանով
լուսանկարիչ - Է.Նիկուլեսկու
գլխավոր ադմինիստրատոր - Միքայել Գարագաշ


= Հղումներ =
«Տունը հրաբխի վրա» ֆիլմը «Հայկականկինո» կայքում Archived 2011-12-25 at the Wayback Machine.
«Տունը հրաբխի վրա» ֆիլմը Кино-Театр.ru կայքում
«Տունը հրաբխի վրա» ֆիլմի պլակատը
Հայր և որդի

«Հայր և որդի» (ռուս.՝ «Отец и сын»), խորհրդային ֆիլմ, որը նկարահանել են  ռեժիսորներ Վլադիմիր Կրասնոպոլսկին և Վալերի Ուսկովը «Մոսֆիլմ» կինոստուդիայում 1979 թվականին։
Ֆիլմը ստեղծվել է Գեորգի Մարկովի համանուն վեպի հիման վրա։ Բաղկացած է երկու մասից՝ «Շրջված լռություն» (ռուս.՝ «Опрокинутая тишина») և «Հեռավոր կրակոցների արձագանքը» (ռուս.՝ «Эхо далёких выстрелов»): Պրեմիերան տեղի է ունեցել 1980 թվականի մարտի 31-ին։


== Սյուժե ==
Սիբիր, 1920-ական թվականներ։ Բոլշևիկ Ռոման Բաստրիկովը սիբիրյան խորքում ստեղծում է առաջին կոմունան, բայց խորհրդային իշխանության թշնամիները սպանում են նրան։ Բաստրիկովի որդին՝ Ալյոշան, մեծանալով, շարունակում է հոր գործը։


== Դերերում ==
Վադիմ Սպիրիդոնով – Ռոման Բաստրիկով
Անդրեյ Սմոլյակով – Ալեքսեյ, Ռոման Բաստրիկովի որդին (հնչյունավորել է Վադիմ Սպիրիդոնովը)
Ալեքսեյ Սերեբրյակով – Ալեքսեյը մանկության տարիներին
Բորիս Նովիկով – Պորֆիրի Իսաև
Լյուդմիլա Խիտյաևա – Ուստինյա
Սերգեյ Մարտինով – Գրիգորի Վեդեռնիկով, Սպիտակ բանակի պոդպորուչիկ
Նադեժդա Բուտիրցևա – Լուշկա
Վիկտոր Մամաև – Տերենտի Չերեմիսին
Պավել Կորմունին – Տիխոն Սկոբեև (հնչյունավորել է Պյոտր Վելյամինովը)
Բուդա Վամպիլով – Միշկա
Իվան Լապիկով – Մատվեյ պապ
Ֆիլիմոն Սերգեև – էպիզոդ


== Նկարահանող խումբ ==
Ռեժիսորներ՝ Վլադիմիր Կրասնոպոլսկի, Վալերի Ուսկով
Սցենարիստներ՝ Անատոլի Իվանով, Վլադիմիր Կրասնոպոլսկի, Վալերի Ուսկով
Օպերատորներ՝ Վլադիմիր Մինաև, Պյոտր Եմելյանով
Ֆիլմի տնօրեն՝ Ալլա Ժավորոնկովա
Կոմպոզիտոր՝ Լեոնիդ Աֆանասև
Նկարիչ՝ Նիկոլայ Մարկին
Ֆիլիմոն Սերգեև՝ «Գետ» երգի տեքստի հեղինակ։


== Մրցանակներ ==
«Հայր և որդի» ֆիլմի համար ռեժիսորներ Վ. Կրասնոպոլսկին, Վ. Ուսկովը և դերասան Վ. Սպիրիդոնովը պարգևատրվել են Լենինի կոմերիտմիության մրցանակով։


== Ծանոթագրություններ ==
Արտակ Մալումյան

Արտակ Մալումյան (մայիսի 5, 1981(1981-05-05), Կիրովական, Հայկական ԽՍՀ, ԽՍՀՄ), հայ կիսածանր քաշային բռնցքամարտիկ, Հայաստանի բռնցքամարտի առաջնություննների բազմակի հաղթող, աշխարհի առաջնության բրոնզե, Եվրոպայի առաջնության արծաթե, Զինված ուժերի բռնցքամարտի աշխարհի առաջնության արծաթե մեդալակիր, 2005 թվականի Հայաստանի 4-րդ լավագույն մարզիկ, բռնցքամարտի մարզիչ, Հայաստանի բռնցքմարտի ֆեդերացիայի նախկին փոխնախագահ, բռնցքամարտի մարզիչ։


== Կենսագրական տվյալներ ==
Արտակ Մալումյանը ծնվել է 1981 թվականի մայիսի 5-ին Հայկական ԽՍՀ-ի Վանաձոր քաղաքում։
Նախնական կրթությունը ստացել է Վանաձորի թիվ 2 միջնակարգ դպրոցում, որն ավարտել է 1998 թվականին։ Նույն թվականին ընդունվել է Ֆիզիկական կուլտուրայի հայկական պետական ինստիտուտ։ Այն ավարտել է 2002 թվականին՝ ստանալով ֆիզիկական կուլտուրայի մանկավարժի, բռնցքամարտի մարզչի որակավորում։
2002-2004 թվականներին ծառայել է Հայաստանի Հանրապետության Զինված ուժերում՝ ծառայությունն անցկացնելով Բանակի կենտրոնական մարզական ակումբում։
Արտակ Մալումյանը 1999-2002 թվականներին եղել է Վանաձորի թիվ 2 միջնակարգ դպրոցի ֆիզիկական կուլտուրայի ուսուցիչ։ 2009-2013 թվականներին նշանակվել է Հայաստանի Հանրապետության Բռնցքամարտի ֆեդերացիայի փոխնախագահ։ 2013-2016 թվականներին աշխատել է Ռուսաստանի Դաշնության մայրաքաղաք Մոսկվայում գործող «Վիսու-Տալո» փայտամշակման շինարարական ընկերությունում որպես գլխավոր տնօրեն։


== Սպորտային գործունեություն ==


=== Հայաստանի առաջնություններ ===
Արտակ Մալումյանը հանդիսանում է Հայաստանում տեղի ունեցած բռնցքամարտի մի շարք առաջնություններ բազմակի հաղթող։


=== Աշխարհի առաջնություն ===
Հայաստանը ներկայացնող Արտակ Մալումյանը Չինաստանի Միմյանգ քաղաքում 2005 թվականի նոյեմբերի 13-ից 20-ը տեղի ունեցած Բռնցքամարտի աշխարհի առաջնությունում 81 կիլոգրամ կիսածանր քաշային դասակարգում նվաճեց բրոնզե մեդալ։ Նրա մարզիչն էր Հայաստանի Հանրապետության վաստակավոր մարզիչ Կառլեն Ամյանը։
Ստորև ներկայացված է 2005 թվականին տեղի ունեցած Բռնցքամարտի աշխարհի առաջնության ժամանակ Հայաստանը ներկայացնող 81 կիլոգրամ կիսածանր քաշային բռնցքամարտիկ Արտակ Մալումյանի մենամարտերի նկարագրությունը

Ա.Մալումյանը մասնակցել է նաև 2001 թվականին Մեծ Բրիտանիայի կազմում գտնվող Հյուսիսային Իռլանդիայի Բելֆաստ քաղաքում տեղի ունեցած Բռնցքամարտի աշխարհի առաջնությանը՝ զբաղեցնելով 9-րդ տեղը։


=== Եվրոպայի առաջնություն ===
Արտակ Մալումյանը 1999 թվականին մասնակցել է Խորվաթիայի Ռիեկա քաղաքում տեղի ունեցած Բռնցքամարտի Եվրոպայի առաջնությանը և նվաճել արծաթե մեդալ։
Ա.Մալումյանը մասնակցել է նաև 2006 թվականի հուլիսի 14-ից 23-ին Բուլղարիայի Պլովդիվ քաղաքում տեղի ունեցած Բռնցքամարտի Եվրոպայի առաջնությանը՝ զբաղեցնելով 5-րդ հորիզոնականը։


=== Զինված ուժերի բռնցքամարտի աշխարհի առաջնություն ===
2003 թվականին Արտակ Ալումյանը Ղազախստանի Ալմա Աթա քաղաքում մասնակցել է Զինված ուժերի բռնցքամարտի աշխարհի առաջնությանը և նվաճել արծաթե մեդալ։


=== Հայաստանի լավագույն մարզիկներ 2005 ===
Արտակ Մալումյանը հանդիսանում է 2005 թվականի Հայաստանի 10 լավագույն մարզիկներից՝ զբաղեցնելով 4-րդ հորիզոնականը։


== Ընտանիք ==
Արտակ Մալումյանն ամուսնացած է, ունի երեք երեխա։


== Ծանոթագրություններ ==
Բոտանուկո

Բոտանուկո (իտալ․՝ Bottanuco), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 4568 մարդ (2008 թվականի տվյալներով)։ Բնակչության խտությունը 914 մարդ/կմ²։ Տարածքը՝ 5 կմ²։ Փոստային ինդեքս՝ 24040։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք


== Ծանոթագրություններ ==
Սարգետ

Սարգետ, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մարգարիտա Յախոնտովա

Մարգարիտա Յախոնտովա (հուլիսի 2, 1935(1935-07-02), Լենինգրադ, ՌԽՖՍՀ, ԽՍՀՄ - հուլիսի 30, 2014(2014-07-30), Երևան, Հայաստան), թատերագետ։ ՀՀ արվեստի վաստակավոր գործիչ (2006)։
Հայ դերասանուհի Մարիաննա Մխիթարյանի մայրը։


== Կենսագրություն ==
1956 թվականին ավարտել է Լենինգրադի պետական համալսարանի իսպաներենի բաժինը։ 1965 թվականին տեղափոխվել է Երևան, որտեղ աշխատակցել է «Գրական թերթ», «Կոմունիստ», «Կոմսոմոլեց» և այլ թերթերին։ Ավելի քան 50 տարի ծառայել է հայ և ռուս թատրոններին։ 1971 թվականից աշխատել է Երևանի Ստանիսլավսկու անվան ռուսական պետական դրամատիկական թատրոնում։ 1982-1989 թթ. աշխատել է Երևանի դրամատիկական թատրոնում՝ նախ որպես գրական մասի վարիչ, ապա՝ Հրաչյա Ղափլանյանի և Ա. Ասլամազովի հետ համատեղ հանդիսացել է «Բարեկամություն» թատրոնի հիմնադիր և գեղարվեստական ղեկավար, կազմակերպել համաշխարհային ճանաչում ունեցած թատրոնների երևանյան հյուրախաղեր։ 1985 թվականից համատեղությամբ աշխատել է Երևանի Սունդուկյանի անվան ազգային ակադեմիական թատրոնի գեղարվեստական ղեկավարի օգնական։ Եղել է Հայաստանի թատերական գործիչների միության քարտուղարը։ Նրա գրախոսականները, հայ մշակույթի գործիչների դիմանկարները, վերլուծական հոդվածները լույս են տեսել հեղինակավոր թերթերի և հանդեսների էջերում։ Հեղինակել է երկու գիրք, որոնցում ճշգրտորեն վերարտադրել է ռեժիսորական և դերասանական աշխատանքները, տվել օբյեկտիվ գնահատականներ։


== Ծանոթագրություններ ==
Կավիլդի

Կավիլդի (էստ․՝ Kavõldi), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժորնովկա (գյուղ, Սմոլենսկի շրջան)

Անվան այլ կիրառումների համար տե՛ս՝ ԺորնովկաԺորնովկա (ռուս.՝ Жорновка), գյուղ Ռուսաստանի, Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոնգոբարդի

Լոնգոբարդի (իտալերեն՝ Longobardi) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2343 մարդ, բնակչության խտությունը կազմում է 123 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0982։


== Ծանոթագրություններ ==
Գամալ ալ-Բաննա

Գամալ ալ-Բաննա (արաբ. جمال البنا‎, դեկտեմբերի 15, 1920(1920-12-15), Mahmoudiyah, Egypt, Mahmoudiyah, Բուհեյրա, Եգիպտոս - հունվարի 30, 2013(2013-01-30), Կահիրե, Եգիպտոս), «Մահմեդական եղբայրներ» շարժման հիմնադիր Հասան ալ-Բաննայի փոքր եղբայրը (1906-1949)։ Ի տարբերություն իր եղբոր, Քամալը լիբերալ հայացքներ ուներ և հայտնի էր իսլամական ավանդական հադիսների հավաքածուների քննադատությամբ, մերժեց Սահիհ ալ-Բուհարիից և Մուսլիմից 635 հադիս, որոնք, նրա կարծիքով, հակասում են Ղուրանում հաստատված ազատություններին և հանդուրժողականությանը։ Քամալ ալ-Բաննան նաև շվեյցարացի հայտնի մահմեդական քարոզիչ Թարիք Ռամադանի քեռին էր։


== Կենսագրություն ==
Գամալ ալ-Բաննան ծնվել է 1920 թվականին Մահմուդիում։ Նա «Մահմեդական եղբայրներ» շարժման հիմնադիր Հասան ալ-Բաննայի փոքր եղբայրն է։ Նրա հայրը շատ ժամանակ էր ծախսում հավաքելով և դասակարգելով հադիսները։ Մանկության տարիներին նա թույլ էր ու հիվանդ, ուստի հաճախ էր ժամանակ անցկացնում հոր հետ։ Միջին դպրոցն ավարտելուց հետո նա հրաժարվեց ուսումը շարունակել համալսարանում և որոշեց զբաղվել գրողի կարիերայով։


== Հայացքներ ==
Գամալ ալ-Բաննան ուներ իրատեսական, հումանիստական, ֆեմինիստական, հակաավտորիտար և ազատական ​​հայացքներ։ Որպես քաղաքական մտածող և սոցիալական բարեփոխիչ`  նա ընդունում է հակակապիտալիստական ​​դիրքեր և կարող է ընկալվել որպես ժողովրդավարական սոցիալիստ.:


===== Իսլամական վերածնունդ =====
Գամալ ալ-Բաննան փորձեց բացատրել «իսկական» իսլամը ռացիոնալիստական ​​տեսանկյունից։  «Dawa al-Ihya` al-Islami» (Իսլամի վերածննդի կոչ) գրքում նա հորդորեց մահմեդականներին չհենվել իսլամական աստվածաբանների ավանդական կարծիքների վրա, այլ Ղուրանի և բանականության օգնությամբ ձևավորել իրենց սեփական կարծիքը։ Համարելով, որ Ղուրանը Աստծո ճշմարիտ խոսքն է, նա քննադատեց շատ վավերական հադիսներ և հավատաց, որ մուսուլմանները պետք է վստահեն միայն Սուննայի այն հատվածին, որը չի հակասում Ղուրանին կամ պատճառաբանությանը։


== Մատենագրություն ==
al-Banna, G. Al-Islam din wa umma wa laisa din wa doula. Dar al-fikr al-islami. Cairo, 2003.
al-Banna, G. Da´wa al-ihya` al-islami. Dar al-fikr al-islami. Cairo, 2005.
al-Banna, G. Ikhwani al-aqbat. Dar al-fikr al-islami. Cairo, 2006.
al-Banna, G. Al-mar`a al-muslima baina tahrir al-qur`an wa taqjid al-fuqaha`. Dar al-fikr al-islami. Cairo, 2002.
al-Banna, G. Tathwir al-qur`an. Dar al-fikr al-islami. Cairo, 2000.
al-Banna, G. Matlabuna al-awwal huwa: al-hurriyya. Dar al-fikr al-islami. Cairo, 2000.
al-Banna, G. Tafnid da´wa hadd ar-ridda. dar ash-shuruq. Cairo, 2008.
al-Banna, G. Al-hejab. Dar al-fikr al-islami. Cairo, 2002.


== Ծանոթագրություններ ==
Ակջուր (գետակ)

Ակջուր, գետակ Ճորոխի ավազանում։ Անցնելով համանուն գետով՝ ձախից միանում է Ճորոխի աջակողմյան Օլթի վտակին։


== Ծանոթագրություններ ==
Կարմրան ութառէջ

Կարմրան ութառէջ (լատ.՝ Tamarix octandra), կարմրանազգիների ընտանիքին պատկանող ծածկասերմ տերևաթափ թուփ, որն ունի 5-8 մ բարձրություն և 8-12 սմ բնի տրամագիծ։
Բնի և բազմամյա ճյուղերի կեղևը մոխրավուն է, միամյա շիվերինը՝ դեղնադարչնագույն։ Տերևները ձվաձև-նշտարաձև են կամ նշտարաձև, սրածայր, եզրերում նեղ թաղանթանման և նստադիր, հիմքում սրտանման ականջիկներով։ Ողկույզները հասարակ են, միամյա շիվերի վրա մինչև 9 սմ երկարությամբ և 1 սմ հաստությամբ, նոսր, մինչև 4 սմ երկարությամբ ծաղկակիրների վրա, որոնք ծածկված են թեփուկանման տերևներով։ Մինչև 5 մմ երկարությամբ և 2 մմ լայնությամբ ծաղկակիցները երկարավուն-նշտարաձև են և սրավուն, իսկ եզրերը՝ նեղ-թաղանթանման։ Թաղանթանման եզրերով, 4-7 մասանի բաժակը պսակաթերթիկներից կարճ է, լայն-ձվաձև, համարյա կլոր և երբեմն սրածայր։ Մինչև 6 մմ երկարությամբ, 4-7 հատ պսակաթերթիկները վարդագույն են, թափվող, հակառակ-ձվաձև կամ երկարավուն։ Սկավառակը քառանկյունի է։ Առէջները 8-ն են, իսկ 3-4 սռնակները՝ չռված և սերմնարանից 3 անգամ կարճ։
Բնական պայմաններում տարածված է Կովկասում և Հյուսիսային Իրանում։ Հայաստանի տարածքում հանդիպում է ծովի մակերևույթից մինչև 900 մ բարձրության վրա, Արարատյան դաշտում, աղուտներում, ճահճային մարգագետիններում և գետափերին։ Գեղեցիկ ծաղկող թուփ է, օժտված դեկորատիվ բարձր հատկանիշներով։ Կարելի է մշակել աղակալած ու ճահճացած հողերում։
Գրանցված է Հայաստանի Կարմիր գրքում։


== Նկարագրություն ==
2-2,5 բարձրությամբ, դեղնադարչնագույն կեղևով ոչ մեծ ծառ է։ Սաղարթը կազմված է բազմաթիվ ճիպոտանման ճյուղերից։ Փոքրիշատե ցողունագիրկ տերևները հերթադիր են, թեփանման և նստադիր։ Ծաղկաբույլը եզրային է։ Կարճ, մինչև 4 (6) սմ երկարությամբ ողկույզները զարգանում են նախորդ տարվա ընձյուղների վրա մինչև տերևների հայտնվելը։ Ծաղկակիցները երկար են, գծային և սերտաճած եզրերեվ։ Ծաղիկները մանր են։


== Տարածվածություն ==
Հայաստանում հանդիպում է Երևանի (Մարգարա, Վեդի, Արարատ, Երասխ) և Դարեղեգիսի (Եղեգնաձորի և Վայքի շրջակայք) ֆլորիստիկական շրջաններում։ Աճում է Արևելյան և Հարավային Կովկասում և Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 700-1100 մ բարձրությունների վրա, ինչպես նաև գետերի ափերին, աղուտներում և ճահճացած մարգագետիններում։ Ծաղկում է մայիսին, պտղաբերում՝ հունիսին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանների մակերեսը՝ 500 կմ²-ից պակաս։ Հատվում է վառելիքի համար։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Սորոկինո (գյուղ, Պոնազիրևսկի շրջան)

Անվան այլ կիրառումների համար տե՛ս՝ ՍորոկինոՍորոկինո (ռուս.՝ Сорокино), գյուղ Ռուսաստանի Կոստրոմայի մարզի Պոնազիրևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արրե

Արրե (ֆր.՝ Arreux), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 364 մարդ, բնակչության խտությունը` 86.05 մարդ/կմ²։ Բնակավայրը զբաղեցնում է 4.23 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 8 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 187-ը, իսկ ոչ ակտիվները` 63։ Ակտիվության ցուցանիշը կազմում է 74,8 %։ 187 աշխատունակ մարդկանցից աշխատել է 178 անձ (93 տղամարդ և 85 կին)։ Գործազուրկ են եղել 9 անձ (3 տղամարդ և 6 կին)։ 63 անաշխատունակներից 20-ը եղել են աշակերտներ կամ ուսանողներ, 32-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Մարինե եկեղեցի (Մուշ)

Անվան այլ կիրառումների համար տե՛ս՝ Սուրբ Մարիանե եկեղեցի (այլ կիրառումներ)Մուշի Սուրբ Մարինե եկեղեցի, Հայ առաքելական եկեղեցի, գտնվում է Մուշ քաղաքում, որը ութ եկեղեցիներից մեկն է։ Եղել է Մուշ քաղաքի Մայր եկեղեցին, գործել է մինչև 1915 թվականը.: Համարվում էր ողջ Տարոնի ամենագեղեցիկ եկեղեցին, որին երբեմն անվանում էին Կաթողիկե։ Ոչնչացվել է Մեծ Եղեռնի ժամանակ։
Տարբեր ժամանակներում այստեղ հիշատակվում են Սուրբ Կիրակոս, Սուրբ Սարգիս, Սուրբ Փրկիչ, Սուրբ Ավետարանոց, Սուրբ Ստեփանոս, Սուրբ Մարինե, Սուրբ Հարություն եկեղեցիները, որոնցից 5-ը` 19-րդ դարի և 20-րդ դարի  սկզբին կանգուն և գործող էին։ Ամենաշքեղը Ս․ Մարինեն էր, որ համարվում էր քաղաքի մայր եկեղեցին, իսկ ամենահինը՝ Ս․ Փրկիչը, որ հիշատակվում է 851–852-ի դեպքերի առնչությամբ։
Մուշ քաղաքի եկեղեցիներից (, Սուրբ Գրիգոր Լուսավորիչ, Սուրբ Կիրակոս, Սուրբ Հարություն, Սուրբ Մարինե, Սուրբ Սարգիս, Սուրբ Mush1Ստեփանոս և Սուրբ Փրկիչ) ամենաշքեղն ու ամենագեղեցիկը Սուրբ Մարինե եկեղեցին էր։


== Ծանոթագրություններ ==
Թաբոր (այլ կիրառումներ)

Թաբոր եզրը կարող է վերաբերել՝

Թաբոր լեռ, զառիթափ լանջեր ունեցող, 588 մետր բարձրությամբ լեռ, որ միայնակ վեր է խոյանում Իզրեելի հարթավայրի արևելյան մասում, Նազարեթ քաղաքից ոչ հեռու,
Թաբոր, քաղաք Չեխիայի հարավում, Հարավչեխական երկրամասի Տաբորի շրջանում, Լուժնիցա գետի աջ ափին,
Թաբորի շրջան, շրջան է Չեխիայի Հարավային Բոհեմիայի երկրամասում։
Հյուսիսային Ռեխտա

Հյուսիսային Ռեխտա (ռուս.՝ Северная Рехта), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Ռեխտա գետի աջ ափում՝ 6 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027852
Հիդրոլոգիական ուսումնասիրությունների կոդը - 103002785
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլյաբուենա դե Ալավա

Վիլյաբուենա դե Ալավա (իսպ.՝ Villabuena de Álava), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկիրի մեջ։ Մունիցիպալիտետը գտնվում է Ռիոխա Ալավեսա շրջանում։ Տարածքը՝ 8,48 կմ²։ Բնակաչությունը 316 մարդ, (2010 թվականի տվյալներով)։ Հեռավորությունը պրովինցիայի կենտրոնից կազմում է 42 կմ։


== Ժողովրդագրություն ==


== Պատկերասրահ ==

		


== Արտաքին հղումներ ==
Cuadrilla de Laguardia-Rioja Alavesa Archived 2016-01-26 at the Wayback Machine.
Bodegas Arabarte de Villabuena de Álava
Bodega Viña Izadi de Villabuena de Álava
Աբգար Զ

Աբգար Զ (1-ին դար - 116), Օսրոյենեի թագավոր (71-91), Մանու Զ-ի (57-71) որդին, Աբգարների արքայական հարստությունից։


== Կենսագրություն ==
91 թվականին Մեծ Հայքի արքա Սանատրուկը (88-110) արշավանք է ձեռնարկում Օսրոյենեի Աբգար Զ թագավորի դեմ, որով Սանատրուկը դառնում է նաև Օսրոյենեի արքա։ Այդ ընթացքում ժամանակավորապես դադարում է Աբգարների հարստության իշխումը Եդեսիայում մինչ Սանատրուկի կառավարման ավարտը՝ 110 թվականը


== Ծանոթագրություններ ==
Խասգյուղ

Անվան այլ կիրառումների համար տե՛ս՝ Խասգյուղ (այլ կիրառումներ)Խասգյուղ, Խասգեղ, Խաս, գյուղ (ավան, գյուղաքաղաք) Արևմտյան Հայաստանում, Բիթլիսի վիլայեթի Մշո գավառում, Մուշ քաղաքից մոտ 16 կմ հարավարևմտյան դաշտավայրում, Մեղրագետի ձախ կողմում՝ Բիթլիս տանող ճանապարհի վրա։


== Անվան ստուգաբանություն ==
Գյուղն հանդիսացել է գավառի ամենանշանավոր գյուղը և դրա համար էլ ստացել է Խաս անվանումը։


== Աշխարհագրություն ==
Գյուղի միջով հոսում է Խասգյուղ անունով գետակը, որը ձախ կողմով միանում է Մեղրագետին։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Բնակչություն ==
Ամենածաղկուն շրջանում գյուղն ուներ 700 տուն բնակիչ։ 1880 թվականին ուներ 540 տուն հայ և 10 տուն քուրդ բնակիչ, 1909 թվականին՝ 350 տուն հայ և 45 տուն քուրդ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահություն, բրուտագործություն և առևտուրն էր։ Բնակիչներից շատերը եղել են բրուտներ։
Խասգյուղում կար շուկա, որն ուներ 30-ից ավելի խանութներ և կրպակներ։


== Պատմամշակութային կառույցներ ==
Գյուղն ուներ Ս. Ստեփանոս, Ս. Թալիլա, Ս. Երրորդություն անուններով եկեղեցիներ։ Եկեղեցիներից մեկին կից գործում էր երկսեռ վարժարաններ, որոնցից մեկը կառուցված էր 1307 թվականին։
Խասգյուղից 4-5 կմ հարավ կային մի շարք ավերակներ։ Գյուղի վերևում գտնվում էր Սմբատաբերդը։


== Վարչական բաժանում ==
Գյուղը բաժանված էր չորս թաղերի.

Տունջո
Մարաղբյուր
Խաժուռիք
Վերին կամ Գավառացոց


== Ծանոթագրություններ ==


== Աղբյուրներ ==
Սարգիս և Միսակ Բդէեան, Հարազատ պատմութիւն Տարօնոյ, խմբագրեց Աղան Տարօնեցի, Գահիրէ, տպ. Սահակ-Մեսրոպ, 1962։
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն։


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մանոս Լոյիզոս

Մանոս Լոյիզոս (հուն․՝ Μάνος Λοΐζος, հոկտեմբերի 22, 1937, Ալեքսանդրիա, Եգիպտոս - սեպտեմբերի 17, 1982, Մոսկվա, ԽՍՀՄ), հույն երգիչ և կոմպոզիտոր, հասարակական գործիչ և հայտնի հակաֆաշիստ։
Եղել է հունական կինոարվեստի ամենանշանավոր ստեղծագործություններից մեկի՝ «Եվդոկիայի» երաժշտության հեղինակը։


== Կենսագրություն ==
Մանոս Լոյիզոսը ծնվել է 1937 թվականի հոկտեմբերի 22-ին Եգիպտոսում՝ Ալեքսանդրիայում։ Նրա հայրը եղել է ծագումով Կիպրոսից, իսկ մայրը՝ Հունաստանի Հռոդոս կղզուց։ Տասնյոթ տարեկան հասակում Մանոս Լոյիզոսն ընտանիքի հետ տեղափոխվել է Աթենք։
Սովորել է Աթենքի պետական համալսարանի դեղագործության ֆակուլտետում, սակայն շուտով թողել է ուսումը և նվիրվել երաժշտությանը։ Այնուամենայնիվ Մանոսը երբեք չի ստացել երաժշտական կրթություն։
Երաժշտական կարիերային զուգահեռ Լոյիզոսը 1963 թվականից սկսել է ակտիվորեն մասնակցել երկրի հասարակական կյանքին։ Նա երբեք չի թաքցրել իր ձախակողմյան և հակաիշխանական դիրքորոշումը և բազմիցս քննադատել է Հունաստանում իշխող «սև գնդապետների» ռազմական խանտիային։ Նա ակտիվ գործունեություն է ծավալել Հունաստանի կոմունիստական կուսակցության շարքերում։
1967 թվականից նրա երաժշտությունը ձեռք է բերել համազգային ճանաչում։ Մանոս Լոյիզոսը մահացել է 1982 թվականի սեպտեմբերի 17-ին Մոսկվայում, ուր նա ժամանել էր բուժման։ 2007 թվականը Հունաստանում կոչվել է Մանոս Լոյիզոսի տարի։


== Ծանոթագրություններ ==
Խոտիժ

Խոտիժ (ուկրաիներեն՝ Хотиж), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Խոտիժ գյուղում բնակվում էր 43 մարդ։ Բնակավայրը զբաղեցնում է 0,236 կմ² տարածք։ Բնակչության խտությունը կազմում էր 182,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիվանագիտական հարաբերությունների խզում

Դիվանագիտական հարաբերություների խզում, դիվանագիտական նորմալ հարաբերությունների դադարեցում պետությունների միջև, որի հետևանքով երկուսն էլ ետ են կանչվում դիվանագիտական առաքելությունները։ Դիվանագիտական հարաբերությունների խզման պատճառ կարող են լինել ռազմական գործողությունները պետությունների միջև, պետության սուվերենության և արժանապատվության ոտնահարումը, թշնամական պրոպագանդան, խտրական քաղաքականությունը մյուս պետության հանդեպ, դիվանագիտականների սպանությունը, միջազգային իրավանորմերի խախտումները և նման այլ գործողություն։
Բադ Նաուհայմ

Բադ Նաուհայմ (գերմ.՝ Bad Nauheim), քաղաք Գերմանիայում, Մայնի Ֆրանկֆուրտից 38 կմ հյուսիս, Ուզա գետի ափին։


== Կլիմա ==
Կլիման չափավոր է (հունվարի միջին ջերմաստիճանը - 0,4 °C Է, հուլիսինը՝ 18,5 °C), տարեկան տեղումները՝ մոտ 700 մմ։
Բուժիչ միջոցներն են՝ ածխաթթվային, երկաթային, քլորիդ֊նատրիումային աղբյուրները, ցեխաբուժությունը, խաղողաբուժությունը։ Բուժվում են սիրտ-անոթային, շարժողության, կենտրոնական և ծայրամասային նյարդային համակարգերի, գինեկոլոգիական, վերին շնչառական, ստամոքսաաղիքային ուղիների, լյարդի և լեղուղիների քրոնիկական հիվանդություններով և նյութափոխանակության խանգարումներով տառապողները։


== Պատկերասրահ ==

		
		
		
		
		
		


== Ծանոթագրություններ ==
Դադալյան

Դադալյան, հայկական ազգանուն։


== Ազգանունը կրողներ ==
Աշոտ Հայրապետի Դադալյան (1907-1989), հայ գուսան։
Վազգեն Վարդանի Դադալյան (1915-1985), հայ ստոմատոլոգ։


== Ծանոթագրություններ ==
Ուրուգվայ (այլ կիրառումներ)

Ուրուգվայ, կարող է վերաբերել՝

Ուրուգվայ - երկիր Հարավային Ամերիկայում
Ուրուգվայ - գետ Բրազիլիայում
Գուարաբիրայի գավառ

Գուարաբիրայի գավառ (պորտ.՝ Microrregião de Guarabira) գավառ Բրազիլիայում, մտնում է Պարայիբա նահանգի մեջ։ Մտնում է Պարաիբա նահանգի գյուղատնտեսական մարզի մեջ։ Բնակչությունը կազմում է 160 087 մարդ 2006 թվականի տվյալով։ Զբաղեցված տարածքը 1289,506 կմ²։ Բնակչության խտությունը 124,1 մարդ/կմ²։


== Վիճակագրություն ==
Համախառն ներքին արտադրանքը կազմել է 396 048 210,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 488,18 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,603


== Գավառի կազմ ==
Գավառի կազմի մեջ են մտնում հետևյալ համայնքները.

Բելեն
Մուլունգու
Կայսարա
Լոգրադորու
Պիրպիրիտուբա
Հնչյունավերարտադրում

Հնչյունավերարտադրում, հեռախոսության, ռադիոընդունման, հնչյունային ֆիլմերի ցուցադրման ժամանակ ստացվող մեխանիկական տատանումների և էլեկտրական հոսանքների փոխակերպումը ձայնի։ Հայտնի են հնչյունավերարտադրման միաանցուղի, բազմանցուղի, ստերեոֆոնիկ և պսևդոստերեոֆոնիկ համակարգեր։ Առավել տարածված միաանցուղի համակարգում ձայնային ազդանշանը հաղորդման մի գծով (բազմանցուղի համակարգում՝ միաժամանակ աշխատող մի քանի անցուղիով) ընդունիչից անցնում է բարձրախոս, որպես ձայնային հաճախականության մի գումարային հոսանք։


== Ստերեոֆոնիկ համակարգ ==
Հնչյունավերարտադրման ստերեոֆոնիկ համակարգում բինաուրալ էֆեկտը պահպանելու համար օգտվում են միաժամանակ աշխատող մի քանի (2-ից 5) անկախ անցուղիներից։ Ստերեոֆոնիկ հնչյունավերարտադրման դեպքում բարձրախոսները տեղադրվում են այնպես, որ ստեղծված ձայնական դաշտը լինի նույնը, ինչպիսին միկրոֆոնով ընդունման տեղում է։


== Պսևդոստերեոֆոնիկ համակարգ ==
Պսևդոստերեոֆոնիկ համակարգում ձայնի բարձրության մակարդակը և փուլերի տեղաշարժը փոփոխող հարմարանքները կիրառվում են մի քանի բարձրախոսներում, որոնք աշխատում են ձայնահաղորդման միևնույն անցուղուց. ունկնդիրներն այն տպավորությունն են ստանում, թե հնչյունավերարտադրումն իրագործվել է ստերեոֆոնիկ հարմարանքներով։ 
Ատերեոֆոնիկ և պսևդոստերեոֆոնիկ համակարգերը կիրառվում են լայնէկրան կինոյում, ստերեոկինոյում և ձայնի ուժեղացման սարքերում։
Ֆինլանդիայի դրոշ

Ֆինլանդիայի Հանրապետության դրոշը (ոչ պաշտոնական անվանումը՝ siniristilippu, որ նշանակում է «կապույտ խաչով դրոշ») Ֆինլանդիայի Հանրապետության պետական խորհրդանիշերից է։ Դրոշի կապույտ խաչը խորհրդանշում է Ֆինլանդիայի գետերը և երկինքը, իսկ սպիտակ ուղղանկյուն ֆոնը խորհրդանշում է ձյունածածկ Ֆինլանդիայի հողերը։
Բաստատիկա

Բաստատիկա (հուն․՝ Μπαστάτικα), փոքրիկ գյուղ Հունաստանի Հանրապետության Հոնիական կղզիների պերիֆերիայի Լեֆկիմմիի շրջանում։
Գյուղը վարչական կենտրոն հանդիսացող Նեոխորի քաղաքից գտնվում է 44 կմ հեռավորության վրա։ Այս գյուղի անունից է ծագել հունական Բաստաս ազգանունը։
Գյուղը հիմնադրել են վենետիկցիները 15-րդ դարում և այստեղ կառուցել ցանկապատ-ամրոց։


== Բնակչություն ==
1920-1961 թվականներին Բաստիկա գյուղի բնակչությունը կրկնապատկվել է երկու անգամ, այնուհետև նորից դատարկվել է։ Հիմնական բնակիչները եղել են հույները։


== Արտաքին հղումներ ==
Բաստատիկա գյուղի քարտեզ
Թեմ (այլ կիրառումներ)

Թեմ եզրը կարող է վերաբերել.

Թեմ, եկեղեցական ընդհանուր տարածքային միավորում, որը տարբեր եկեղեցիներում կարող է տարբեր ձևով անվանվել. Հայ առաքելական եկեղեցում՝ թեմ, կաթոլիկ եկեղեցիներում՝ դիոցեզ, ուղղափառ եկեղեցիներում՝ եպարքիա։
Թեմ, Հայ առաքելական եկեղեցու վարչատարածքային միավոր
Թեմ կամ Բանակաթեմ, ռազմավարչական միավոր Բյուզանդական կայսրությունում
Ալի Սաբիյեհ (երկրամաս)

Անվան այլ կիրառումների համար տե՛ս՝ Ալի Սաբիյեհ (այլ կիրառումներ)
Ալի Սաբյեհը (ֆր.՝ Région d'Ali Sabieh) արևելյաաֆրիկյան Ջիբութի պետության հարավում գտնվող երկրամաս է։ Վարչական կենտրոնը Ալի Սաբիյեհ քաղաքն է։ Երկրամասը արևելքում սահմանակցում է Սոմալիի Ավդալ շրջանի հետ, հարավում Եթովպիայի Սոմալի շրջանի հետ, արևմուտքում Ջիբութիի Դիհիլ երկրամասի հետ, իսկ հյուսիսում Ջիբութիի Արթա երկրամասի հետ։ Տարածքը 2,4 հազ. կմ² է։ Բնակչությունը 61 հազար մարդ (2007)։


== Տես նաև ==
Ջիբութիի վարչական բաժանում
Կարաբրուն Սազան

Ազգային ջրային պարկ Կարաբրուն Սազան (ալբ․՝ Parku Kombëtar Detar "Karaburun-Sazan"), գտնվում է Ալբանիայի հարավ–արևմտյան մասում, պատկանում է Վլորա վարչական կենտրոնին։ Ալբանիայի միակ ազգային ջրային պարկն է։ Ստեղծվել է 2010 թվականի ապրիլի 29–ին։
Ազգային պարկի ընդհանուր մակերեսը կազմում է 125,7082 կմ², իրենից ներկայացնում է 1,852 կմ լայնությամբ գիծ, որը ձգվում է Կարաբրուն թերակղզու ամբողջ երկայնքով։ Ազգային պարկի ջրավազանը գտնվում է Օտրանտո նեղուցում։
Ազգային պարկում կարելի է զբաղվել դայվինգով, վայելել պարկի ստորջրյա կյանքը։ Կարելի է տեսնել նաև Հին Հռոմի, Հին Հունաստանի, ինչպես նաև Երկրորդ համաշխարհային պատերազմում օգտագործված նավերի կմախքներ։ Քանի որ պարկի մի քանի հատվածներ գտնվում են Սազանի ռազմական գոտու մոտ, հետևաբար այդտեղ այցելելու համար պահանջվում է հատուկ թույլատվություն։


== Պատկերասրահ ==

		
		
		
		


== Արտաքին հղումներ ==
Jak Kamping — Bukurite e Karaburunit-South Albania, Karaburun Peninsula (ալբ.) Видео 0։12։35
The First MPA in Albania, Sazani Island — Karaburuni Peninsula, as a Regional Priority Conservation Area for Marine Biodiversity Archived 2014-08-19 at the Wayback Machine. (անգլ.) zrsvn.si կայքում
Ջամբեկ

Ջամբեկ, գյուղ Արևմտյան Հայաստանում, Խարբերդի վիլայեթի Շիրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վորոժա (այլ կիրառումներ)

Վորոժա, կարող է վերաբերել.

Վորոժա - գետ Ռուսաստանում, հոսում է Յարոսլավլի մարզով։
Վորոժա - գետ Ռուսաստանում, հոսում է Վոլոգդայի մարզում։